Document ID: /roh_data/filtered/fineweb-2-filterrobots_roh.jsonl.gz/14725

Adina Dapli accidents da downhill
Dr. Sommer, il schefmedi da la chirurgia ha quest onn gia gì da s'occupar dus accident da downhill, e quai malgrà che la stagiun n'ha anc betg propi cumenzà. Quai saja normal, las cifras dad accidents en il sectur velo, cunzunt downhill, creschan mintga onn. L'onn 2014 haja dà radund 120 blessads e l'onn passà 212 blessads da l'avrigl fin il settember.
Blessuras da tuttas sorts
Il schefmedi da la chirurgia operescha adina differentas blessuras dals sportists da downhill. Il pli bler vegn dentant la ruttadira dal oss-clavigl avant. Plirs dals blessads sa fan dentant betg mo mal en in lieu e dovran perquai era pliras operaziuns.
Suenter l'accident: spetgar!
Sco Dr. Christoph Sommer di, vulan blers fanatichers da downhill curt suenter l'accident puspè ir cun il velo dal culm giuadora. Ma damai che las ruttadiras da l’ossa èn savens cumplitgadas e ston magari vegnir drizzadas cun struvas ni plattas da fier n'è quai betg pussibel.